./data/phi0474/phi057/phi0474.phi057.perseus-lat1.xml
M. Tullius Cicero
Roma scripsit Balbus putare iam Lentulum consulem tramisisse nec eum a       minore Balbo conventum, quod is hoc iam Canusi audisset; inde       ad se eum scripsisse; cohortesque sex quae Albae fuissent ad Curium via Minucia transisse; id Caesarem ad se       scripsisse et brevi tempore eum ad urbem futurum  ergo utar tuo consilio       neque me Arpinum hoc tempore abdam, etsi, Ciceroni meo togam       puram quom dare Arpini vellem, hanc eram ipsam excusationem relicturus ad Caesarem  sed fortasse in eo ipso offendetur, cur non Romae potius  ac tamen si est conveniendus, hic potissimum  tum reliqua videbimus, id est et quo et qua et quando